
Barbe bleue - variations sur un theme et leur application dans l'enseignement littéraire

Jelen dolgozat célja, hogy fölvázoljon egy módszertani lehetőséget a mese, mint irodalmi műfaj tanítása kapcsán. A megközelítés fontossága abban rejlik, hogy a magyar középiskolák irodalmi programjával foglalkozik, ahol a mesének szinte semmilyen létjogosultsága sincs.
A koncepció illusztrálására Charles Perrault La Barbe bleue című meséje lett kiválasztva, mely lehetőséget ad a francia irodalom és a magyar oktatási anyag közötti kapcsolatok keresésére is. Egy, a teljesség igénye nélküli fölsorolás bemutatja az adott mese különböző megjelenési formáit, melyek arra is alkalmasak, hogy, a tanterembe bevíve, általános igazságokat tárjanak föl a szövegről. A zene, a rajz, a festészet, a film; minden egyes művészeti ág a szöveg szolgálatába állítható. A mese itt, egy az irodalminál jóval tágabb kontextusban kerül értelmezésre. Meg kell említeni mitológiai és pszichológiai vonatkozásait, de a kutatás fő szempontja pedagógiai.
A pályamunka arra tesz kísérletet, hogy megvizsgálja, az irodalmi megközelítés milyen módon képes gazdagítani a mese iskolai befogadását. A például választott mese nem zárja ki más mesei szövegek lehetséges irodalom órai tárgyalását. Az egyéb szövegeket csupán a pályázat formai keretei szorították ki a vizsgálatból.



